CELEX: 32005R0129
Language: lv
Date: 2005-01-20 00:00:00
Title: Komisijas Regula (EK) Nr. 129/2005 (2005. gada 20. janvāris) par atsevišķu preču klasifikāciju kombinētajā nomenklatūrā un grozījumiem Regulā (EK) Nr. 955/98

28.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 25/37
            
         
      KOMISIJAS REGULA (EK) Nr. 129/2005
   (2005. gada 20. janvāris)
   par atsevišķu preču klasifikāciju kombinētajā nomenklatūrā un grozījumiem Regulā (EK) Nr. 955/98
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Komisijas 1998. gada 29. aprīļa Regulā (EK) Nr. 955/98 par atsevišķu preču klasifikāciju kombinētajā nomenklatūrā (3)“zemfrekvences ierīce” tika klasificēta kā tā saucamā “mājas kinozāle” ar KN kodu 8543 89 95. Tā kā šāda klasifikācija neatbilst klasifikācijai, kas minēta šīs regulas pielikumā, tā ir jāuzskata par nepareizu.
            
         
               (6)
            
            
               Regula (EK) Nr. 955/98 ir attiecīgi jāgroza.
            
         
               (7)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Regulas (EK) Nr. 955/98 pielikuma 2. punkts ir izslēgts.
   4. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 20. janvārī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1989/2004 (OV L 344, 20.11.2004., 5. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      (3)  OV L 133, 7.5.1998., 12. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Mazumtirdzniecībai sagatavots komplekts, kurā ietilpst:
                              
                                          —
                                       
                                       
                                          kombinēta iekārta (pastiprinātājs, AM/FM radioaparāts un DVD/CD atskaņotājs),
                                       
                                    
                                          —
                                       
                                       
                                          basu skaļrunis,
                                       
                                    
                                          —
                                       
                                       
                                          pieci skaļruņi un
                                       
                                    
                                          —
                                       
                                       
                                          tālvadības pults.
                                       
                                    Izstrādājums (kas pazīstams kā “mājas kinozāle”) ir paredzēts audio/video izklaidei mājas apstākļos, galvenokārt reproducējot DVD formātā saglabātu skaņu un attēlus.
                           
                        
               
                  8521 90 00
               
               
                  Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, XVI sadaļas 3. piezīmi, kā arī KN kodu 8521 un 8521 90 00 aprakstu.
                  Izstrādājums ir mazumtirdzniecībai sagatavots komplekts, kura galvenā raksturojošā pamatīpašība ir kombinētā iekārta (VN 3.b).
                  XVI sadaļas 3. piezīmes nozīmē komponents, kas nodrošina kombinētās iekārtas galveno funkciju, ir DVD/CD atskaņotājs. Skaņas pastiprināšana un radiosignālu reproducēšana uzskatāma par sekundārām funkcijām, salīdzinot ar video reproducēšanas funkciju.
                  Tāpēc komplekts ir klasificējams kā video reproducēšanas aparatūra atbilstoši KN kodam 8521 90 00.
               
            
                  
                              2.
                           
                           
                              Mazumtirdzniecībai sagatavots komplekts, kurā ietilpst:
                              
                                          —
                                       
                                       
                                          AM/FM radioaparāts un pastiprinātājs,
                                       
                                    
                                          —
                                       
                                       
                                          DVD/CD atskaņotājs,
                                       
                                    
                                          —
                                       
                                       
                                          basu skaļrunis,
                                       
                                    
                                          —
                                       
                                       
                                          pieci skaļruņi un
                                       
                                    
                                          —
                                       
                                       
                                          tālvadības pults.
                                       
                                    Izstrādājums (kas pazīstams kā “mājas kinozāle”) ir paredzēts audio/video izklaidei mājas apstākļos, galvenokārt reproducējot DVD formātā saglabātu skaņu un attēlus.
                           
                        
               
                  8521 90 00
               
               
                  Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 8521 un 8521 90 00 aprakstu.
                  Izstrādājums ir mazumtirdzniecībai sagatavots komplekts, kura galvenā raksturojošā pamatīpašība ir DVD/CD atskaņotājs.
                  Tāpēc komplekts ir klasificējams kā video reproducēšanas aparatūra atbilstoši KN kodam 8521 90 00.
               
            
                  
                              3.
                           
                           
                              Tīkla analizators, kas sastāv no šādiem vienā korpusā apvienotiem elementiem: integrēta analizatora moduļa, apkopojošās atmiņas un automātiskas datu apstrādes (ADA) iekārtas saskarnes.
                              Analizators ir projektēts tā, lai sniegtu informāciju par tīklu darbību, pārraugot to kvalitāti, dekodējot visus nozīmīgākos protokolus un radot tīklā plūsmu.
                              ADA iekārta netiek uzrādīta kopā ar analizatoru.
                           
                        
               
                  9031 80 39
               
               
                  Klasifikācija noteikta ievērojot kombinētās nomenklatūras interpretācijas 1. un 6. vispārīgo noteikumu, 84. nodaļas 5. piezīmes E) punktu, 90. nodaļas 1. papildu piezīmi un KN kodu 9031, 9031 80 un 9031 80 39 aprakstu.
                  Analizatoru, kas veic īpašas funkcijas ar integrētu analizatora moduli, izslēdz no pozīcijas 8471, piemērojot 84. nodaļas 5. piezīmes E) punktu.
                  Analizators ir konstruēts tīkla plūsmas analīzei un nevis elektrības lieluma noteikšanai vai mērīšanai, tādēļ to izslēdz no pozīcijas 9030.
               
            
                  
                              4.
                           
                           
                              Tīkla analizators, kas sastāv no šādiem vienā korpusā apvienotiem elementiem: centrālās pārvaldības kopnes, analizatora moduļa, automātiskās datu apstrādes iekārtas, monitora un klaviatūras.
                              Analizators ir projektēts veikt sekojošas funkcijas:
                              
                                          —
                                       
                                       
                                          esošo tīklu un tīklu produktu darbības stāvokļa analīzi,
                                       
                                    
                                          —
                                       
                                       
                                          plūsmas un bojājumu apstākļu simulāciju esošajos tīklos un tīkla produktos,
                                       
                                    
                                          —
                                       
                                       
                                          tīkla plūsmas radīšanu.
                                       
                                    
                        
               
                  9031 80 39
               
               
                  Klasifikācija noteikta ievērojot kombinētās nomenklatūras interpretācijas 1. un 6. vispārīgo noteikumu, 84. nodaļas 5. piezīmes E) punktu, 90. nodaļas 1. papildu piezīmi un KN kodu 9031, 9031 80 un 9031 80 39 aprakstu.
                  Analizatoru, kas veic īpašas funkcijas ar integrētu analizatora moduli, izslēdz no pozīcijas 8471, piemērojot 84. nodaļas 5. piezīmes E) punktu.
                  Analizators ir konstruēts tīkla plūsmas analīzei un nevis elektrības lieluma noteikšanai vai mērīšanai, tādēļ to izslēdz no pozīcijas 9030.